laion/Wikipedia-Exotic huggingface dataset:
דנילובגרד (מחוז)

מחוז דנילובגרד (במונטנגרית: Даниловград) הוא אחד מ־21 מחוזות מונטנגרו. המחוז נקרא על שם בירתו – דנילובגרד. המחוז ממוקם במרכז מונטנגרו ושטחו 501 קילומטרים רבועים. גבולות המחוז: ממזרח ומדרום: מחוז פודגורציה; מדרום־מערב: מחוז צטיניה; מצפון ומצפון־מערב: מחוז ניקשיץ'; מצפון־מזרח: מחוז קולאשין. נכון לשנת 2019, אוכלוסיית המחוז מונה 18,284 תושבים. נכון לשנת 2003, כשני שלישים מתושבי המחוז הם מונטנגרים, וכרבע הם סרבים. אחד המקומות הנודעים ביותר במחוז הוא מנזר אוסטרוג. מדיה וקבצים בנושא דנילובגרד בוויקישיתוף
פריאניק

פּרִיאַנִיק (באוקראינית: пряник, ברוסית: пряник, בבלארוסית: пернік; בצ'כית ובסלובקית: perník; בפולנית: piernik; בקרואטית: paprenjak) מתייחס למגוון מוצרי מאפה מתוקים מסורתיים באוקראינה, רוסיה, בלארוס וכמה מדינות שכנות כמו פולין. זהו גם מאפה מתוק צ'כי וסלובקי פופולרי. באופן מסורתי, פריאניקים עשויים מקמח ודבש. בעוד שחלק מהמילונים הרוסיים-אנגלים מתרגמים את פריאניק כלחם זנגביל, הזנגביל (ג'ינג'ר) הוא מרכיב פריאניק אופציונלי, בניגוד לדבש. סוכר משמש לעיתים קרובות במקום דבש בייצור פריאניקי תעשייתי ובבישול ביתי מודרני. קשור לפריאניק הוא ה"קובריז'קה" (коврижка), לחם מתוק עם מרכיבים דומים. המילה pryanik היא מהסלבית המזרחית העתיקה (אנ'), (пьпьрянъ), שם תואר מהסלבית המזרחית העתיקה пьпьрь "פלפל", מה שהופך אותה לדומה מבחינה אטימולוגית או קשורה ללבקוכן הגרמני. בגרמניה הוסיפו ג'ינג'ר לעוגיות חג המולד או של הפסחא – כך הופיע לחם הזנגביל הראשון, כלומר "לבקוכן". בצרפת, ממציא לחם הזנגביל נחשב לגרגוריוס מִניקופול, שבשנת 992 עבר לכאורה לצרפת מארמניה ולימד את הנזירים המקומיים את המתכון הזה. דובשנית לחם זנגביל לבקוכן מדיה וקבצים בנושא פריאניק בוויקישיתוף "Тульский пряник: рецепт приготовления". SYL.ru. 2015-02-12. נבדק ב-2017-12-23. Drey, Victoria (15 בספטמבר 2017). "Tula pryanik: How simple honey bread became a Russian gastronomic brand". Russia Beyond. {{cite news}}: (עזרה) Buryko, O. M. (2020-04-22). "НОВІ ЧАСИ – НОВІ МОЖЛИВОСТІ, АБО НАВЧАННЯ В СМАРТФОНІ". Медсестринство (1): 42–43. doi:10.11603/2411-1597.2020.1.11039. ISSN 2415-3028.
אנדרייביצה (מחוז)

מחוז אנדרייביצה (במונטנגרית: Андријевица) הוא אחד מ־21 מחוזות מונטנגרו. המחוז נקרא על שם בירתו – אנדרייביצה. המחוז ממוקם במזרח מונטנגרו ושטחו 283 קילומטרים רבועים. גבולות המחוז: מצפון ומצפון־מזרח: מחוז בראן; מדרום־מזרח: מחוז פלב; מדרום: מחוז גוסיניה ומחוז שקודרה הנמצא בצפון אלבניה; מדרום־מערב: מחוז פודגוריצה; ממערב: מחוז קולאשין. נכון לשנת 2011, אוכלוסיית המחוז מונה 5,071 תושבים. אוכלוסיית המחוז קטנה בהתמדה פי 2 משנת 1953. להלן גרף התפתחות האוכלוסייה במחוז נכון לשנת 2011, 61.86% מתושבי המחוז הם מונטנגרים, 32.46% הם סרבים והשאר, 5.68%, הם אחרים. מדיה וקבצים בנושא אנדרייביצה בוויקישיתוף "Stanovništvo Crne Gore prema polu, tipu naselja, nacionalnoj, odnosno etničkoj pripadnosti, vjeroispovijesti i maternjem jeziku po opštinama u Crnoj Gori" (PDF). monstat.org. נבדק ב-19 ביוני 2023. {{cite web}}: (עזרה) "Census of Population, Households and Dwellings in Montenegro 2011" (PDF). 12 ביולי 2011. נבדק ב-13 ביולי 2011. {{cite web}}: (עזרה)
סאדו (נהר)

נהר סאדו (בפורטוגזית: Sado; בעבר: Sádão) הוא אחד הנהרות הגדולים בפורטוגל. אורכו 175 קילומטרים ושטח אגם הניקוז שלו הוא 7,692 קילומטרים רבועים. מוצא הנחל ממוקם במעיינות בגובה של 230 מטרים מעל פני הים ליד העיר אוריקה (אנ') במחוז בז'ה שבדרום פורטוגל. נהר זה הוא הנהר היחיד בפורטוגל הזורם מדרום לצפון. במספר מקומות לאורך הנהר נמצאים סכרים המשמשים בעיקר להשקיית אורז, תירס וירקות. הנהר נשפך לאוקיינוס האטלנטי. השפך נמצא ליד העיר סטובל, כ־30 קילומטרים מדרום־מזרח לבירה ליסבון. שפך הנהר מהווה בית גידול לאוכלוסייה של 31 דולפינים (נכון לשנת 2007). מדיה וקבצים בנושא סאדו בוויקישיתוף "The Sado River | Ecotourism | Nature Tourism | SadoArrábida". SadoArrábida - Turismo Natura (באנגלית). נבדק ב-2020-01-06. ערך זה הוא קצרמר בנושא נהרות ונחלים ובנושא פורטוגל. אתם מוזמנים לתרום לוויקיפדיה ולהרחיב אותו.
חלב צרוב

חלב צרוב (באנגלית: Scalded milk) הוא חלב מחלבה שחומם ל-83 מעלות צלזיוס. בטמפרטורה זו, החיידקים נהרגים, האנזימים בחלב מושמדים ורבים מהחלבונים עוברים דנטורציה. מכיוון שרוב החלב הנמכר כיום מפוסטר, מה שמשיג פחות או יותר את שתי המטרות הראשונות, החלב נצרב בדרך כלל כדי להעלות את הטמפרטורה שלו, או כדי לשנות את המרקם או למען אינטראקציות בישול אחרות עקב דנטורציה של החלבונים. במהלך הצריבה, ניתן להשתמש ב"שומר חלב" (כלי בישול) כדי למנוע הן הרתחה והן חריכה (שריפה) של החלב. חלב צרוב נדרש במתכונים המקוריים של רוטב בשמל, מכיוון שהוספת נוזלים חמים, כולל חלב, לרביכה נחשבה פחות טובה ליצירת רוטב ללא גושים או למניעת טעם של קמח גולמי. חלב צרוב ומקורר משמש בלחם ובבצקי שמרים אחרים, כיוון שפסטור אינו הורג את כל החיידקים, וגם שמרי הבר שעשויים להימצא, גם הם יכולים לשנות את המרקם ואת הטעם. מתכונים ישנים מספיק שמתבססים על חלב בחליבה ידנית, שמקורר לאט ולא מפוסטר, מציינים חלב צרוב בהרבה מתכונים למטרת האפייה, וספרי בישול מודרניים נוטים לשמור על המסורת. בנוסף, חלב צרוב משפר את התפיחה עקב עיכוב תפיחת הלחם על ידי חלבוני חלב מסוימים שאינם מנוטרלים. חלב צרוב משמש ביוגורט כדי לגרום לדנטרציה שלחלבונים, וכדי לוודא שכל האורגניזמים שעלולים להתחרות על החיידקים של תרבית היוגורט נהרגים. בהכנת יוגורט מסורתית, כפי שנעשה במזרח הים התיכון ובמזרח הקרוב, החלב מחומם לעיתים קרובות במחבתות שטוחות עד שמצטמצם לכמחצית. לא משנה מה תהיה ההשפעה של הצריבה על חלבון החלב, כדי שהריכוז הזה יפחית את הפרדת מי גבינה. תהליכים מסחריים מודרניים משתמשים בחלב מיובש או מרוכז או במסטיקים צמחיים ובג'לטינים כגון פקטין, קרגינן או אגר ("ג'לטין צמחי") על נמת למנוע הפרדת מי הגבינה ביוגורט (כדי שלא תיווצר גבינה). קפה עם חלב וחלב אפוי משתמשים בחלב צרוב, ריאז'נקה משתמשת בחלב אפוי. חלב צרוב ומקורר משמש במתכונים רבים לסופגניות מוגבהות, כנראה מאותה סיבה שהוא כל כך מצוין במתכוני לחם. עם זאת, ציור בקפה לא משתמש בחלב צרוב, מכיוון שצריבה הורסת את מרקם המיקרו-קצף; חלב לציור בקפה מחומם עד מתחת לנקודת הצריבה. חלב אפוי חלב מרוכז חלב אייזבוק חלב מאודה אבקת חלב שמנת עשירה חלב חם על חלב צרוב וחרוך Rombauer, Irma and Marion Rombauer Becker. The Joy of Cooking. New York: Signet, 1973. מסת"ב 0-451-07166-2 "Here's Why Some Baking Recipes Ask You to Scald Milk — and How to Actually Do It". Food Network (באנגלית). נבדק ב-2023-06-22. "Pasteurization". vdh.virginia.gov (באנגלית אמריקאית). נבדק ב-2023-06-22. "How do you make scorched milk?". News Share (באנגלית אמריקאית). 2022-05-30. נבדק ב-2023-06-22. "Mother Sauces : Béchamel Sauce". Food Above Gold (באנגלית אמריקאית). 2016-03-31. נבדק ב-2023-06-22. Corriher, Shirley. CookWise: The Hows & Whys of Successful Cooking, The Secrets of Cooking Revealed. New York: William Morrow Cookbooks, 1997. מסת"ב 978-0-688-10229-6 "Technique of the Week: Scalding". welike2cook.com (באנגלית). נבדק ב-2023-06-22. "What is Cafe au Lait? How Do You Make it?". One Great Coffee (באנגלית). 2022-03-23. נבדק ב-2023-06-22. "What Is Baked Milk? (with pictures)". Delighted Cooking (באנגלית אמריקאית). 2023-06-10. נבדק ב-2023-06-22. "Which Type Of Milk Is Not Suitable For Latte Art - Cappuccino Oracle". cappuccinooracle.com (באנגלית אמריקאית). 2023-06-15. נבדק ב-2023-06-22.
מוסא סלים

מוסא שכר מוחמד סלים (בערבית: موسى شاكر محمد سليم; נולד ב-1 בנובמבר 1994) הוא כדורגלן ערבי-ישראלי בעל דרכון פלסטיני המשחק בעמדת הבלם בצעירי טירה. סלים התחיל את הקריירה שלו במחלקת הנוער של הפועל ירושלים ובגיל 19 הצטרף לאבנאא' אל-קודס מהליגה הפלסטינית השלישית. בקיץ 2016 הצטרף לאל-בירה מהליגה הפלסטינית השנייה עמה עלה לליגת העל הפלסטינית בסיום העונה. בקיץ 2019 חתם בשבאב אל-ח'ליל במדיה שיחק 4 עונות וזכה עמה בשני אליפויות. בקיץ 2023 חתם בג'בל מוכאבר. בפברואר 2024 חזר לליגה הישראלית וחתם בצעירי כפר כנא מליגה א' צפון. בקיץ 2024 חתם בצעירי טירה. לרשותו 7 הופעות במדי נבחרת פלסטין. מוסא סלים, באתר ההתאחדות לכדורגל בישראל מוסא סלים, באתר Transfermarkt מוסא סלים, באתר Soccerway מוסא סלים, באתר WorldFootball.net מוסא סלים, באתר National Football Teams מוסא סלים, באתר FootballDatabase.eu מיכאל וייסרמן, מתחילה לעבוד: מוסא סלים חתם בצעירי טירה, באתר "דאבל פס", 28 ביוני 2024 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מוסא סלים".
וארנץ

ואַרֶנֶץ (ברוסית: варенец, מילולית: התבשיל), הוא מוצר חלב מותסס הפופולרי ברוסיה. בדומה לריאז'נקה, הוא עשוי על ידי הוספת שמנת חמוצה (סמטנה) לחלב אפוי. וארנץ הוא משקה חלב מותסס בעל טעם קרמלי וצבע שמנת. וארנץ הופק באופן מסורתי על ידי אפיית חלב בתנור רוסי והתססתו בשמנת חמוצה. וארנץ תרבותיים זמינים מסחרית הם חלב שעבר פסטור והמגון (עם 0.5% עד 8.9% שומן), ולאחר מכן חוסן בתרבית של Streptococcus thermophilus כדי לדמות את החיידקים הקיימים באופן טבעי במוצר שכבר "יצא מן האופנה". ריאז'נקה היא המילה הרוסית למוצר חלב מותסס שדומה מאוד. בעוד שכמה מילונים מתייחסים לשתי המילים הללו כמילים נרדפות, תקן התעשייה GOST מבחין בין שני המוצרים, ומציין תהליכי ייצור שונים במקצת. דומים לוארנץ גם ה-qatiq והקאימק, שנמצאים בדרך כלל במדינות טורקיות. יש לחמם את החלב לטמפרטורה גבוהה לפני ההתססה. זהו הדמיון העיקרי בין כל המשקאות הנ"ל שמבדיל אותו ממוצרים אחרים המבוססים על יוגורט, אם כי קאימק ו-qatiq סמיכים יותר במרקם. מדיה וקבצים בנושא וארנץ בוויקישיתוף Goldstein, Darra (1999). A taste of Russia : a cookbook of Russian hospitality (2nd ed.). Montpelier, VT: Russian Life Books. ISBN 9781880100424. varenets. translated; introduced; Toomre, annotated by Joyce (1998). Classic Russian cooking : Elena Molokhovets' A gift to young housewives (1st pbk. ed.). Bloomington: Indiana University Press. ISBN 978-0-253-21210-8. Molokhovets, Elena (1998). Classic Russian Cooking: Elena Molokhovets' A Gift to Young Housewives. תורגם ע"י Toomre, Joyce Stetson. Indiana University Press. p. 369. ISBN 9780253212108. ГОСТ Р 53508-2009. Варенец. Технические условия (International State Standard GOST 53508-2009. Varenets. Specifications; in Russian) ГОСТ 31455-2012. Ряженка. Технические условия (International State Standard GOST 31455-2012. Ryazhenka. Specifications; in Russian) "Ряженка". Толковый словарь русского языка. Москва: Российская академия наук. Институт русского языка им. В. В. Виноградова. 1999. ISBN 5-89285-003-X. ["Ryazhenka". Dictionary of the Russian Language (Ozhegov) (ברוסית). Moscow: V. V. Vinogradov Russian Language Institute of the Russian Academy of Sciences. 1999.] А. Сальникова; А. Толиверова (1880). Поваренная книга для молодых хозяек. [A. Salnikova; A. Toliverova (1880). A Cookbook for Young Housewives (ברוסית).] Reprinted in Пасхальный домашний стол. Блюда к Великому посту и Пасхе. Litres. 2015. p. 105. ISBN 9785457836976.
נאיאדה

במיתולוגיה היוונית, הנַאִיאָדוֹת (ביוונית עתיקה: ναϊάδες, 'לזרום') היו סוג של נימפות, השולטות על מקורות מים מתוקים, כגון מעיינות, אגמים ובארות. הנאיאדות נבדלות מהפוטמוי, שגילמו נהרות, ומהרוחות העתיקות מאוד שאכלסו את המים השקטים של ביצות, בריכות ואגמי לגונות כמו לרנה. הנאיאדות סווגו לרוב לחמש קטגוריות עיקריות: פֵּגַאי – נאיאדות של מעיינות, קְרִינַאי – נאיאדות של מזרקות ובארות, פּוֹטָמִידֶס – נאיאדות של נחלים ופלגים, לִימְנָדֶס – נאיאדות של אגמים ו-אֶלֵיאוֹנוֹמַאי – נאיאדות של ביצות מים מתוקים. לעיתים קרובות נקראו על שמותיהן עיירות, ערים ואיים, במיוחד על שם אלו שנחשבו כמגינות על אספקת המים העיקרית של היישוב כגון מעיין, מזרקה או באר. בסיפורי המיתוס, נאיאדות רבות היו נשות מלכים ותפסו מקום מכובד באילן היוחסין המלכותי. אחרות, כמו הנאיאדות היפות של נהר אסופוס, היו אהובות על האלים. הנאיאדות היו מושא של כתות מקומיות ארכאיות, שסגדו להן בשל חיוניותן לבני אדם. הנאיאדות, בנות-לווייתה הנאמנות של האֵלה ארמטיס, נחשבו כמגינות של מתבגרים ומתבגרות בשלב המעבר שלהם מילדות לבגרות. נערים ונערות בטקסי התבגרות הקדישו את מחלפות הילדות שלהם לנאיאדה המקומית של המעיין, במקומות כמו לרנה נחשבו מי המעיינות כבעלי סגולות רפואיות קסומות ויכולת טיהור. הנאיאדות יכלו להיות גם מסוכנות ובלתי צפויות: הילאס מהצוות של ארגו אבד כאשר הוא נלקח על ידי נאיאדה מוקסמת מיופיו. היו נאיאדות שנודעו כבעלי נטיות קנאה. סיפורו של תאוקריטוס על קנאת הנאיאדה היה סיפורו של רועה צאן, דפניס, שהיה המאהב של נומיה. דפניס לא היה נאמן לנומיה בכמה הזדמנויות וכנקמה היא הפכה אותו לאבן. הנימפה סלמקיס אנסה את הרמאפרודיטוס והתמזגה איתו כשניסה להימלט. נימפות המים הקשורות למעיינות מסוימים היו ידועות בכל רחבי אירופה, גם במקומות ללא קשר ישיר עם יוון, ושרדו בבארות הקלטיות של צפון מערב אירופה שהוקדשו מחדש לקדושים, וכן בימי הביניים. הנאיאדות מתוארות לרוב כנשים צעירות ויפות, בדרך כלל יושבות, עומדות או שוכבות לצד מעיין, כשלעיתים הן מחזיקות בידיהן כד מים (הידריה). בת ים (מיתולוגיה) גבירת האגם סירנה מדיה וקבצים בנושא נאיאדה בוויקישיתוף נאיאדה, באתר אנציקלופדיה בריטניקה (באנגלית) מייק גרינברג, הנאיאדות: הנימפות של מים מתוקים, באתר Mythology Source (באנגלית) על הנאיאדות במיתולוגיה היוונית, באתר Greek Boston (באנגלית) הנאיאדות, באתר תאואי (באנגלית) הנאיאדות במיתולוגיה היוונית, באתר Greek Legends and Myths (באנגלית) נאיאדות, באתר Theoi Greek Mythology נאיאדות, באתר Greek Mythology מייק גרינברג, הנאיאדות: הנימפות של מים מתוקים, באתר Mythology Source, ‏7 ביולי 2020
אשנוזאורוס

אשנוזאורוס (שם מדעי: Eshanosaurus) הוא סוג דינוזאור מקבוצת התריזינוזאוריה אשר התקיים בסין של היורה התחתון שלפני 201 עד 199 מיליון שנה מזמננו. דינוזאור זה תואר לראשונה בידי החוקרים שו שינג וג'ייסון מ. קלארק לאחר גילוי של שרידי לסת תחתונה ושיניים שהתגלו בתצורות לופנג (אנ') שביונאן, סין. הממצאים נשמרים כיום באוסף המכון לפליאונטולוגיה ופליאונתרופולוגיה של בעלי חוליות שבבייג'ינג (Institute of Vertebrate Paleontology and Paleoanthropology). הממצאים תוארו בידי שינג וקלארק בשנת 2001 והוא קרוי על שם האתר Eshan, בו התגלו הממצאים והסיומת: "saurus" שפרושו: "זוחל/לטאה" כלומר: "הלטאה של אשן". לפי שרידי הממצאים המאובנים דינוזאור זה היה קרוב של התריזינוזאורוס והיה מבין המוקדמים ביותר בשושלת זו ואולי היה ראשון בני הקבוצה קלורוזאוריה. הלסתות דמו מאוד לאלה של הנות'רוניכוס אף שהאחרון היה חסר שיניים. למרות שהתגלה לצד דינוזאורים דמויי-זאורופודים כמו הלופנגוזאורוס הוא לא היה קשור אליהם ביותר. מדיה וקבצים בנושא אשנוזאורוס בוויקישיתוף אשנוזאורוס, באתר האנציקלופדיה של החיים (באנגלית) אשנוזאורוס, באתר GBIF (באנגלית)
ג'ק קנט

ג'ון וולינגטון קנט, (באנגלית: John Wellington Kent;‏ 10 במרץ 1920 - 18 באוקטובר 1985) הידוע יותר בשם העט ג'ק קנט (Jack Kent), היה קריקטוריסט אמריקאי ומחבר-מאייר פורה של 40 ספרי ילדים. הוא ידוע בארצות הברית בעיקר בתור היוצר של King Aroo. בנוסף לספריו שלו, הוא גם אייר 22 ספרים של סופרים אחרים קנט נולד בברלינגטון שבאיווה. בגיל 15 נשר קנט מבית הספר התיכון והחל קריירה כאמן מסחרי עצמאי, שעבד בתחום זה עד שהצטרף לצבא ארצות הברית ב-1941. קנט התחתן עם ג'ולייט ברידג'מן בספטמבר 1952, אך בני הזוג התגרשו שמונה חודשים לאחר מכן. במרץ 1954, קנט התחתן שוב, הפעם עם ג'ון קילסטופטה, כתבת שראיינה אותו למאמר מגזין. הם נשארו נשואים עד מותו של קנט. ביולי 1955 נולד בנם היחיד ג'ון וולינגטון "ג'ק" קנט ג'וניור. קנט ואשתו ג'ון, גרו על גדות נהר סן אנטוניו, קראו לביתם טירת המלך ארו. קנט מת ב-1985 מלוקמיה. ספרו של ג'ק קנט "רק ג'ון" (Just Only John) קיבל פרסים מ־Chicago Graphics Associates. הניו יורק טיימס הכתיר את ספרו מר מיבלס לספר התמונות המצטיין של שנת 1970. הספר דרקון - אין דבר כזה יצא לאור לראשונה בישראל בשנת 1987 בהוצאת עם עובד. בין השנים 2011–2012 הספר חולק לילדי הגנים במסגרת פרויקט ספריית פיג'מה והוא הודפס ב־60,000 עותקים. במסגרת תיאטרון רחוק הופקה הצגת ילדים המבוססת על ספר הילדים בשם הזה. Just only Jack, San Antonio Current (באנגלית) דרקון אין דבר כזה, באתר e-vrit דרקון- אין דבר כזה, באתר ספריית פיג׳מה דרקון? אין דבר כזה - המרכז לאמנות הצלליות, ‏2017-04-12 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ג'ק קנט".
היחידה ללוחמה לא ג'נטלמנית

היחידה ללוחמה לא ג'נטלמנית (באנגלית: The Ministry of Ungentlemanly Warfare) הוא סרט קומדיית ריגול ופעולה בבימויו של גאי ריצ'י, המבוסס על הספר "הלוחמים הסודיים של צ'רצ'יל: סיפורם האמיתי והנפיץ של הכוחות המיוחדים חסרי המעצורים במלחמת העולם השנייה" מאת דמיאן לואיס משנת 2014. הסרט מציג גרסה בדיונית של אחד המבצעים שביצעה מנהלת המבצעים המיוחדים בתקופת מלחמת העולם השנייה. הסרט יצא לאקרנים בארצות הברית ב-19 באפריל 2024. "היחידה ללוחמה לא ג'נטלמנית" הוא כינוי ליחידת קומנדו שהוקמה על ידי וינסטון צ'רצ'יל, ראש ממשלת בריטניה, ואיאן פלמינג, איש מודיעין והסופר שיצר את דמותו של ג'יימס בונד. צ'רצ'יל היה נחוש לזנוח את כללי הלוחמה הישנים של המאה ה-19 ולהסתגל ללוחמה המודרנית, תוך שימוש בכל האמצעים הדרושים כדי להביס את אויביה של בריטניה. היחידה משכה אליה מגוון של תמהונים ופורעי חוק, ממציאים ולוחמים שהפגינו כישרונות, שחשבו מחוץ לקופסה ושלעולם לא יזכו להערכה מהחברה הבריטית. לחיילי היחידה שלחמו מאחורי קווי האויב היה סיכוי קטן לחזור, ומשימותיהם תוכננו כך שהלוחמים יוכלו לזרוע הרס רב ככל האפשר לפני מותם הסביר. רבים מצאו שם את מותם, כך שסיפוריהם נותרו עלומים במשך עשרות שנים. סיפורם של חיילי הקומנדו האלו הובא בספרו של דמיאן לואיס שעליו מבוסס הסרט. הנרי קאוויל - גאס מארץ'-פיליפס אייזה גונזלס - מרג'ורי סטיוארט אלן ריצ'סון - אנדרס לאסן אלכס פטיפר - ג'ופרי אפליארד הנרי גולדינג - פרדי אלווארז טיל שווייגר - היינריך לוהר פרדי פוקס - איאן פלמינג הירו פיינס טיפין - הנרי הייז פרמאונט רכשה את הזכויות לספרו של דמיאן לואיס The Ministry of Ungentlemanly Warfare: How Churchill's Secret Warriors Set Europe Ablaze and Gave Birth to Modern Black Ops בשנת 2015. גאי ריצ'י חתם כבמאי הפרויקט בפברואר 2021, לפי תסריט מאת ארש אמל, עם ג'רי ברוקהיימר כמפיק הסרט. באוקטובר 2022, הנרי קאוויל ואיזה גונזלס היו אמורים לככב, כאשר פרמאונט כבר לא הייתה מעורבת וחברת בלאק בר אינטרנשיונל (אנ') הצטרפה כחברה מפיצה. בפברואר 2023, הוכרז על ליהוק נוסף של אלן ריצ'סון, הנרי גולדינג, אלכס פטיפר וקרי אלווס. הצילומים החלו ב-13 בפברואר 2023, באנטליה, טורקיה והושלמו באפריל 2023. ביום שבו החלו הצילומים, הוכרז כי Lionsgate רכשה את זכויות ההפצה של הסרט בארצות הברית וכי זכויות הפצה בין-לאומיות נמכרו לאמזון פריים וידאו. אתר האינטרנט הרשמי של היחידה ללוחמה לא ג'נטלמנית (באנגלית) היחידה ללוחמה לא ג'נטלמנית, ברשת החברתית פייסבוק היחידה ללוחמה לא ג'נטלמנית, ברשת החברתית אקס (טוויטר) היחידה ללוחמה לא ג'נטלמנית, ברשת החברתית אינסטגרם "היחידה ללוחמה לא ג'נטלמנית", במסד הנתונים הקולנועיים IMDb (באנגלית) "היחידה ללוחמה לא ג'נטלמנית", באתר Rotten Tomatoes (באנגלית) "היחידה ללוחמה לא ג'נטלמנית", באתר Metacritic (באנגלית) "היחידה ללוחמה לא ג'נטלמנית", במסד הנתונים הקולנועיים KinoPoisk (ברוסית) לירן יושעי, ‏"היחידה ללוחמה לא ג'נטלמנית" פשוט מנומס מדי, באתר ‏מאקו‏, 18 באפריל 2024 יעל שוב, ‏גיא ריצ'י שוב מעתיק מטרנטינו, אבל כיף לדפוק את הנאצים, באתר "Time Out ישראל", 18 באפריל 2024 אורון שמיר, "היחידה ללוחמה לא ג'נטלמנית": האיש ששימש השראה לג'יימס בונד, באתר הארץ, 19 באפריל 2024 ארז דבורה, במקום לעשות כבוד לגיבורי מלחמה, גאי ריצ'י מביא לנו עוד סרט מאצ'ואיסטי ובינוני, באתר ynet, 23 באפריל 2024 אבנר שביט, ‏“היחידה ללוחמה לא ג'נטלמנית": כדאי לטרנטינו לתבוע את גאי ריצ'י, באתר מעריב אונליין, 26 באפריל 2024 יאיר רוה, "היחידה ללוחמה לא ג'נטלמנית" הוא סרט חמוד, אבל מיותר, באתר כלכליסט, 30 באפריל 2024
טארט פודינג

טארט פודינג (באנגלית: Custard tart) הוא מאפה אפוי העשוי מבצק הממולא בפודינג ובביצים. ההתפתחות של הטארט דומה מאוד לפשטידה. בשפה האנגלו-נורמנית המאפה נקרא "crustade" (בעברית: "לא מאושר"). מתכונים רבים מימי הביניים כללו בדרך כלל מאפי בצק עלים עם מילוי תערובת של שמנת, חלב או מרק, ביצים, ממתיקים כמו סוכר או דבש, ולפעמים תבלינים. אז ניתן היה להכין טארטים עם חלב שקדים בתקופות של צום כגון התענית, אולם הם היו יקרים למדי והיו זמינים רק לאנשים בעלי איכות חיים גבוהה. בדרך כלל, נוספו גם מרכיבים מלוחים כמו בשר חזיר טחון או מח עצם. הסיבה לכך היא ששילובי מרכיבים מתוקים ומלוחים היו נפוצים יותר באנגליה בימי הביניים. מילוי הטארט עצמו היה תמיד מתוק. טארטי פודינג בימינו עשויים בדרך כלל מקלתית, ביצים, סוכר, חלב או שמנת ווניל. נהוג לפזר מעליהם אגוז מוסקט ואז לאפות. בניגוד לטארט ביצים, טארט הפודינג מוגש בדרך כלל בטמפרטורת החדר. הם מוגשים כטארטים בודדים, בדרך כלל בקוטר של כ-8 ס"מ, או כטארטים גדולים יותר כך שניתן לחלק אותם לפרוסות. טארט הפודינג הפך למאפה אהוד בבריטניה ובמדינות חבר העמים, שם הם נקראים "טארט פודינג ביצים" או פשוט "פודינג ביצים" כדי להבדיל בין המילוי המבוסס על ביצים לבין הקרם הנפוץ יותר המוגש על בסיס קורנפלור. הם נמכרים במרכולים ובמאפיות בכל רחבי בריטניה. הטארטים מוגשים כטארט גדול וחותכים אותו לפרוסות, או כטארטים אישיים קטנים יותר. הם תמיד מכוסים בשבבי אגוז מוסקט, ציפוי פירות בסגנון צרפתי או אבקת קינמון. טארטי הפודינג בצרפת, שם הם מוכרים בשם Flan pâtissier (פלאן פטיסייה), בדרך כלל ממולאים בפירות, מה שהופך אותם דומים למאכל הצרפתי הפופולרי "קלאפוטי (צר')", טארט שמורכב גם מפירות. פסטל דה נאטה הוא מאפה פורטוגזי מתוק במילוי רפרפת וקינמון הנפוץ בפורטוגל ובקרב מדינות הדוברות פורטוגזית. הקינוח מורכב ממעטפת דקה של בצק עלים דמוית טארט שעליה מוסיפים רפרפת המבוססת על חלמון ביצה וקינמון. עוגת נפוליאון פודינג טארט מדיה וקבצים בנושא טארט פודינג בוויקישיתוף "Custard tarts recipe". foodtolove.com.au. אורכב מ-המקור ב-18 בינואר 2017. נבדק ב-18 במאי 2016. {{cite web}}: (עזרה) "Custard". Oxford English Dictionary, Second Edition. Oxford University Press. 1989. נבדק ב-14 בדצמבר 2007. {{cite web}}: (עזרה) Matterer, James L. (2000). "Daryols". A Boke of Gode Cookery — Medieval Recipe Translations. נבדק ב-14 בדצמבר 2007. {{cite web}}: (עזרה) "Baking for Britain — Custard Tarts". 2006. נבדק ב-15 בדצמבר 2007. {{cite web}}: (עזרה) "Icon nominations > Egg custard tart". Icons — a portrait of England. Department for Culture, Media and Sport. אורכב מ-המקור ב-6 יוני 2008. נבדק ב-14 דצמבר 2007. Wade, Emilie (2019-03-25). "Where to buy the best egg custard tart". Good Housekeeping (באנגלית בריטית). נבדק ב-2022-03-10. "Flan pâtissier à la vanille (Julien Delhome)".
אברהם אבא תשבי

אברהם אבא (אבאל'ה) תשבי (1903– כ"ה בתשרי ה'תשמ"ד, אוקטובר 1983) היה ראש המועצה המקומית הראשון של גבעת עדה, שכיהן מ-1949 עד 1955. נולד ב-1903 במושבה שפיה למיכאל נפתלי ומלכה חמילצקי, כורמים בני העלייה הראשונה, ממייסדי שפיה. אמו הייתה בתם של אברהם אבא והניה למפרט, מ"הביאליסטוקאים" מתיישבי יהוד ופתח תקווה. ב-1925 שינתה המשפחה את שמה ל"תשבי" (ראשי תבות: תושב שפיה בארץ ישראל) בהמלצת חיים נחמן ביאליק שהתארח בביתם. בשנת 1924 הגיע לגבעת עדה ועסק בחקלאות. כמו כן עסק בענייני ציבור, והיה מוח'תאר המושבה ובהמשך יו"ר ועד המושבה, נציג גבעת עדה בוועד יישובי השומרון, חבר אגודת "החקלאי גבעת עדה" ויו"ר אגודת החסד המקומית "קרן הסבא". ב-1949 הוכרזה גבעת עדה כמועצה מקומית, ותשבי, שכיהן אז כראש ועד המושבה, נתמנה לראשות המועצה. ב-1951 התקיימו לראשונה בחירות למועצה, והוא התמודד בראש רשימת "ההסתדרות ואוהדיה" שקיבלה את מירב הקולות, והוא נבחר לכהונה נוספת. בהבחירות לרשויות המקומיות בשנת 1955 התמודד בראש רשימת "חקלאים ואוהדים גבעת עדה", שזכתה למנדט אחד. הוא התמנה לסגן ראש המועצה. כיהן כיו"ר הוועדה החקלאית שעל-יד המועצה המקומית גבעת עדה. נפטר באוקטובר 1983 (כ"ה בתשרי ה'תשמ"ד), ונקבר בבית הקברות בגבעת עדה על שמו קרויה הספרייה הציבורית בגבעת עדה. נישא לשרה ויסוקר, ילידת פתח תקווה, ולהם נולדו שתי בנות. אודות באתר יקבי תשבי הוקם ועד לישובי השומרון, המשקיף, 8 בינואר 1948 ראו מודעה מטעם האגודה, הַבֹּקֶר, 6 בינואר 1955 הודעת מנהל מחוזי חדרה, דבר, 2 במאי 1955 מועצה מקומית לגבעת עדה, הצופה, 8 בדצמבר 1949 היום - בחירות בגבעת עדה, הַבֹּקֶר, 12 ביוני 1951 קואליציה מפא"י, הפוהמ"ז ואחה"ע ברעננה, הצופה, 13 בספטמבר 1955 אבן-פינה בגבעת-עדה לבית-ההסתדרות, למרחב, 4 בנובמבר 1962 קברו, באתר Billiongraves.
Tianmu

Tianmu (בתרגום לעברית:ענן רוח) היא סדרת לווייני מזג אוויר סינית. השיגור הראשון בוצע בשנת 2023 ומאז המערכת הגיע למעל ל-20 לוויינים פעילים. מערכת Tianmu מהווה מערכת לוויינים מסחרית ראשונה של סין שמוקדשת לחקר נתוני מזג אוויר. המערכת מופעלת על ידי חברת בת של תאגיד הטכנולוגיה בתחום החלל של סין. ציוד שמותקן על הלוויינים מנתח תכונות של אותות שנשלחות למערכת Beidou ועל בסיס מידע זה ניתן להגיע למסקנות על תנאי מזג אוויר באזור השידור. הנתונים המתקבלים ניתנים להעברה ללקוחות בהתאם להזמנה. הלוויינים הראשונים שוגרו בינואר 2023. כל השיגורים מבוצעים בקבוצות של לוויינים שפועלים בגובה של כ-520 ק"מ. המערכת מתוכננת להגיע להרכב סופי בשנת 2025. מידע על הלוויינים מידע על שיגורים ולוויינים
המתקפה על בתי כנסת בפריז (1941)

המתקפה על בתי כנסת בפריז היו סדרה של התקפות בפריז שתוכננה על אז'ן דלונקל והאנס זומר בלילה שבין ה-2 ל-3 באוקטובר 1941, שישה בתי כנסת בפריז הותקפו ונפגעו ממטעני חבלה שמוקמו ליד דלתותיהם בין השעות 2:05 ל-4:05 בבוקר. מניחי המטענים זוהו אך לא נעצרו. בלילה שבין ה-2 ל-3 באוקטובר 1941 הונחו מטעני חבלה ליד שישה בתי כנסת בפריז: בית הכנסת טורלנס (במחוז המארה היהודי) בית הכנסת דה לה רו קופרניק (ברובע ה-16 של פריז) בית הכנסת דה נצרת (ברובע ה-3 של פריז) בית הכנסת אגודת הקהילות (ברובע ה-4 של פריז) בית הכנסת של מונמארטר (ברובע ה-18 של פריז) בית הכנסת דה לה ויקטואר (ברובע ה-9 של פריז) הלמוט קנוכן, המפקד הראשי של משטרת הביטחון הורה על התקפות על בתי הכנסת בפריז. חברי המיליציה הצרפתית היו אלה שהציבו את הפצצות. גם התנועה החברתית המהפכנית (MSR), מפלגת ימין קיצוני, הייתה מעורבת בהתקפות. "LA POLICE DE SÉCURITÉ ALLEMANDE ET SES AUXILIAIRES EN EUROPE DE L'OUEST OCCUPÉE (1940–1945). www.ciera.fr". אורכב מ-המקור ב-2 בנובמבר 2020. נבדק ב-29 באוקטובר 2020. {{cite web}}: (עזרה) "Paris Promeneurs – La synagogue de la rue Pavée". www.paris-promeneurs.com. נבדק ב-29 באוקטובר 2020. {{cite web}}: (עזרה)
לבה (פירושונים)

האם התכוונתם ל... לבה – סלע מותך לבה (סרט קצר) – סרט אנימציה קצר של פיקסאר לואיז לבה – משוררת צרפתייה ליבה לובה לווה